open-index/open-wikipedia-markdown huggingface dataset:
Ούλσαν Χιουντάι ΦΚ

Η **Ούλσαν HD ΦΚ**  (κορεατικά: **울산 HD FC**), πιο γνωστή ως **Ούλσαν Χιουντάι ΦΚ**, είναι  παγγελματική ποδοσφαιρική ομάδα της Νότιας Κορέας με έδρα το Ούλσαν που αγωνίζεται στην Κ Λιγκ 1, την κορυφαία κατηγορία του ποδοσφαίρου της Νότιας Κορέας. Ιδρύθηκε το 1983 ως *Χιουντάι Χόρανγκ-ι* και εντάχθηκε στην Κ Λιγκ το 1984. Η έδρα της είναι το στάδιο «Ούλσαν Μόυνσου». Ο σύλλογος ανήκει στην HD Hyundai Heavy Industries.

Η Ουλσάν έχει κερδίσει το πρωτάθλημα πέντε φορές, πιο πρόσφατα το 2024, και το κύπελλο Κορέας μία φορά, το 2017. Σε διεθνές επίπεδο, έχει κερδίσει το ΑΦΚ Τσάμπιονς Λιγκ δύο φορές, το 2012 και το 2020, και είναι ο μόνος σύλλογος που έχει κερδίσει το τουρνουά δύο φορές χωρίς ήττα.

## Τίτλοι και Διακρίσεις

### Εγχώρια

**Πρωταθλήματα**:
*Κ Λιγκ 1
**Πρωταθλητές (5): 1996, 2005, 2022, 2023, 2024
**Δεύτερη θέση (10): 1986, 1991, 1998, 2002, 2003, 2011, 2013, 2019, 2020, 2021

**Κύπελλα**:
*Κύπελλο Κορέας 
**Νικητές (1): 2017
**Φιναλιστ (4): 1998, 2018, 2020, 2024

*Λιγκ Καπ Κορέας 
**Νικητές (5): 1986, 1995, 1998, 2007, 2011
**Φιναλιστ (3): 1993, 2002, 2005

*Σούπερ Καπ Κορέας 
**Νικητές (1): 2006

### Διεθνή

*ΑΦΚ Τσάμπιονς Λιγκ
**Νικητές (2): 2012, 2020

*A3 Τσάμπιονς Καπ
**Νικητές (1): 2006

## Παραπομπές
Ιωάννα Παλαιολογίνα του Μομφερράτου

Η **Ιωάννα**, ιταλ.: *Giovanna Paleologa del Monferrato* (Καζάλε Μομφερράτo, Δεκέμβριος 1467 – Σαλούτσo, 29 Δεκεμβρίου 1490) από τον Οίκο των Παλαιολόγων-Μομφερράτου ήταν μία ευγενής, κόρη του μαρκησίου του Μομφερράτου, που με τον γάμο της έγινε μαρκησία του Σαλούτσο.

## Βιογραφία
Ήταν η μοναχοκόρη του Γουλιέλμου Η΄ Παλαιολόγου, μαρκησίου του Μομφερράτου, και της Μαρίας της Φουά (κόρης του Γκαστόν Δ΄  κόμη της Φουά και της Ελεονώρας των Τραστάμαρα βασίλισσας της Ναβάρρας).
αριστερά|μικρογραφία| Η Ιωάννα Παλαιολογίνα (δεξιά) και η αδελφή της Λευκή, νωπογραφία από τον Διδάσκαλο του Παρεκκλησίου της Σάντα Μαργκερίτα στην Κρέα.
Τον Αύγουστο του 1481 παντρεύτηκε τον εξάδερφό της Λουδοβίκο Β' του Σαλούτζο μαρκήσιο του Σαλούτσο. Ο γάμος προέβλεπε ότι, εάν ο πατέρας της και ο θείος της Βονιφάτιος Γ΄ μαρκήσιος του Μομφερράτου πέθαιναν χωρίς άρρενες κληρονόμους, το μαρκιωνία του Μομφερράτου θα περνούσε στους γιους του μαρκησίου του Σαλούτσο. Το 1485 ο Λουδοβίκος Β΄ σκότωσε στο Καζάλε Μονφερράτο τον Σκιπιόνε Παλαιολόγο, γιο του Ιωάννη Δ΄ μαρκησίου του Μομφερράτου. Μετά το τέλος εκείνου, ο Λουδοβίκος Β΄ ήθελε να υιοθετηθεί από τον Βονιφάτιο Γ΄. Αλλά επειδή ο Βονιφάτιος Γ΄ είχε νόμιμους κληρονόμους, η διαδοχή του Λουδοβίκου Β΄ δεν έγινε. 

Μετά τον γάμο, η Ιωάννα, ζηλεύοντας την υψηλότερη θέση της νεότερης αδελφής της Λευκής, συζύγου του δούκα της Σαβοΐας, παρότρυνε τον σύζυγό της Λουδοβίκο Β'  να κηρύξει πόλεμο στον κουνιάδο της, Κάρολο Α΄ δούκα της Σαβοΐας. Πολιορκημένη στην αγαπημένη της κατοικία, το Ρεβέλο, δεν έπεσε αιχμάλωτη του Καρόλου Α΄, αλλά αναγκάστηκε να παραχωρήσει το φέουδο τής Βιλανοβέτα.

Απεβώσε κατά τον τοκετό, στα τέλη του 1490.

## Απόγονοι
Από τον γάμο της Ιωάννας Παλαιολογίνας-Μομφερράτου και του Λουδοβίκου Β΄ μαρκησίου του Σαλούτσο (γιου της Ισαβέλλας Παλαιολογίνας-Μομφερράτου), γεννήθηκαν:
* Μαργαρίτα (γενν. 1486 ), την υποσχέθηκαν στις 27 Ιουλίου 1490  στον Aντώνιο Μαρία Σανσεβερίνo, μετά το 1496 στον Κλαούντιο Τζιάκομο ντι Mιόλανς, ο οποίος απεβίωσε το 1497. Παντρεύτηκε το 1515 τον Πιέτρο ντι Σαλβατιέρα (Πέδρο Λόπεθ δε Ερέρα, κύριο της Aμπουδία και κόμη της Σαλβατιέρα που απεβίωσε το 1524. Ισπανός κύριος, από τον οποίο απέκτησε έναν γιο: Aτανάσιο Λόπεθ δε Ερέρα ε Σαλούτσo).
* ένα τέκνο θνησιγενές, στις 29 Δεκεμβρίου 1490.

Μετά το τέλος της ο Λουδοβίκος Β΄ το 1492 έκανε 2ο γάμο.

## Πρόγονοι

## Παραπομπές

Κατηγορία:Δυναστεία των Παλαιολόγων
Κομητεία Γουαπέλο

Η **Κομητεία Γουαπέλο** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 35.437 κατοίκους. Η έδρα της κομητείας είναι η Οττούμα. Η κομητεία σχηματίστηκε στις 17 Φεβρουαρίου 1843 και πήρε το όνομά της από τον Γουαπέλο, έναν αρχηγό της φυλής Μεσκουάκι.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 436 τετραγωνικών μιλίων (1.130 km2 ) , εκ των οποίων τα 432 τετραγωνικά μίλια (1.120 km2 ) είναι στεριά και τα 4,2 τετραγωνικά μίλια (11 km2 ) (1,0%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Κέοκουκ (βορειοανατολικά)
* Κομητεία Τζέφερσον (ανατολικά)
* Κομητεία Ντέιβις (νότια)
* Κομητεία Μονρόε (δυτικά)
* Κομητεία Μαχάσκα (βορειοδυτικά)

## Παραπομπές


Κατηγορία:Κομητείες της Άιοβα
Μελέτης Τζαφέρης

Ιδρυτής και Εκτελεστικός Διευθυντής της SWISS APPROVAL International Inspection & Certification Body, με έδρα την Balerna της Ελβετίας, με παρουσία σε 19 κράτη Διεθνώς.

Η εταιρεία είναι διαπιστευμένος Οργανισμός με τα πρότυπα ISO 17020 /17065, για 5 Ευρωπαϊκές Οδηγίες, μεταξύ άλλων και για την PED, είναι επίσης ένας εκ των 25 Διεθνώς αναγνωρισμένων Οργανισμών ASME AIA για ενεργειακά έργα που κατασκευάζονται σύμφωνα με Αμερικανικά πρότυπα, και επίσης διαπιστευμένος κατά το πρότυπο ISO 17021 για την πιστοποίηση συστημάτων διαχείρισης, μεταξύ άλλων για το πρότυπο ISO 42001 για την Τεχνητή Νοημοσύνη καθώς και ISO 14064 για το Foot Print του CO2. www.swissapproval.ch 

Έχει διατελέσει την τετραετία 2004-2009 Γενικός Γραμματέας της Ελληνικής Κυβέρνησης στους τομείς τη Δημόσιας Υγείας, της Βιομηχανικής Ανάπτυξης και του Τουρισμού, κατά χρονική σειρά αντίστοιχα. Επι της θητείας του στο Υπουργείο Υγείας, επιταχύνθηκε και ολοκληρώθηκε η ψυχιατρική μεταρρύθμιση στην Ελλάδα, με την ονομασία "ΨΥΧΑΡΓΩΣ".

Έχει επίσης διατελέσει Διευθύνων Σύμβουλος της TUV Rheinland Hellas, από το 2009 έως και το 2015.

Διπλ. Μηχανολόγος Μηχανικός του Πανεπιστημίου της Ρώμης με Μεταπτυχιακό στην Διοίκηση Ποιότητας από το Πανεπιστήμιο του Cranfield της Αγγλίας, θεωρείται εκ των εμπειρογνωμόνων σε θέματα διαπίστευσης, Διεθνούς εμβέλειας. 

Ήδη από το 2007, ιδρύει και διατελεί έως και σήμερα, Εκτελεστικός Γραμματέας του Μη Κερδοσκοπικού Οργανισμού, Ελληνικού Ινστιτούτου Συγκολλήσεων. www.wgi.gr

## Παραπομπές
Κομητεία Κόσουθ

Η **Κομητεία Κόσουθ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 14.828 κατοίκους. Η έδρα της κομητείας είναι η Αλγκόνα.

## Ιστορία
Η κομητεία Κόσουθ ιδρύθηκε στις 15 Ιανουαρίου 1851. Ονομάστηκε έτσι από τον Λάγιος Κόσουθ, Αντιβασιλέα-Πρόεδρο της Ουγγαρίας, ο οποίος εξορίστηκε στην Αμερική μετά τον πόλεμο της ανεξαρτησίας της Ουγγαρίας από τη δυναστεία των Αψβούργων .

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 974 τετραγωνικά μίλια (2.520 km2 ), εκ των οποίων τα 973 τετραγωνικά μίλια (2.520 km2 ) είναι στεριά και τα 1,6 τετραγωνικά μίλια (4,1 km2 ) (0,2%) καλύπτονται από ύδατα (λίμνες, ποτάμια). Είναι η μεγαλύτερη κομητεία της Αϊόβα σε έκταση.
### Γειτονικές κομητείες

* Κομητεία Μάρτιν, Μινεσότα (βόρεια)
* Κομητεία Φάριμπολτ, Μινεσότα (βόρεια)
* Κομητεία Γουινεμπάγκο (βορειοανατολικά)
* Κομητεία Χάνκοκ (νοτιοανατολικά)
* Κομητεία Χάμπολτ (νότια)
* Κομητεία Πάλο Άλτο (νοτιοδυτικά)
* Κομητεία Έμμετ (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Λάιον (Άιοβα)

Η **Κομητεία Λάιον** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 11.934 κατοίκους. Η έδρα της κομητείας είναι το Ροκ Ράπιντς.

Η κομητεία Λάιον ονομάστηκε προς τιμήν του Ταξίαρχου Ναθάνιελ Λάιον, ο οποίος υπηρέτησε στον Μεξικανοαμερικανικό Πόλεμο και στον Εμφύλιο Πόλεμο. Σκοτώθηκε στη Μάχη του Γουίλσονς Κρικ, στο Μιζούρι, στις 10 Αυγούστου 1861, μετά την οποία η κομητεία πήρε το όνομά του. Το όνομα της κομητείας ήταν αρχικά Κομητεία Μπάνκομπ, αλλά άλλαξε από το νομοθετικό σώμα της πολιτείας στις 11 Σεπτεμβρίου 1862.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 588 τετραγωνικών μιλίων (1.520 km2 ) , εκ των οποίων τα 588 τετραγωνικά μίλια (1.520 km2 ) είναι γη και τα 0,1 τετραγωνικά μίλια (0,26 km2 ) (0,02%) καλύπτονται από ύδατα (λίμνες, ποτάμια).

Η λίμνη Παχότζα βρίσκεται στο βορειοδυτικό τμήμα της κομητείας. Είναι μια τεχνητή λίμνη με έκταση λίγο πάνω από 28 εκτάρια (69 στρέμματα).

### Γειτονικές κομητείες

* Κομητεία Ροκ, Μινεσότα (βόρεια)
* Κομητεία Νομπλς, Μινεσότα (βορειοανατολικά)
* Κομητεία Οσεόλα (ανατολικά)
* Κομητεία Σιού (νότια)
* Κομητεία Λίνκολν, Νότια Ντακότα (δυτικά)
* Κομητεία Μινεχάχα, Νότια Ντακότα (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Λάιον

Η **Κομητεία Λάιον** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Λάιον (Άιοβα)
*Κομητεία Λάιον (Κάνσας)
*Κομητεία Λάιον (Κεντάκι)
*Κομητεία Λάιον (Μινεσότα)
*Κομητεία Λάιον (Νεβάδα)

Κατηγορία:Ονομασίες κομητειών των Ηνωμένων Πολιτειών
Σούμι Μάριτσα

μικρογραφία|Καρτ ποστάλ των αρχών του 20ού αιώνα. Αποικονίζει τους στοίχους τού ''Σούμι Μαρίτσα''. Επιπλέον παρατηρείτε Βούλγαρος Στρατιώτης και χειρόγραφες αφιερώσεις
Το **Σούμι Μαρίτσα** (Βουλγαρικά:  Шуми Марица) ήταν ο πρώην Εθνικός Ύμνος της Βουλγαρίας από το 1885 μέχρι το 1947. Το τραγούδι προέρχεται από ένα Γερμανικό παραδοσιακό τραγούδι: *[[Wenn die Soldaten durch die Stadt marschieren]]*(στα Ελληνικά: οι στρατιώτες παρελαύνουν μέσα από την πόλη). Αρχικά γράφτηκε από τον Νίκολα Ζίβκοφ ο οποίος ήταν δάσκαλος και τελειοποιήθηκε από έναν ποιητή με το όνομα Ιβάν Βάζοφ. Ο τίτλος *Σούμι Μαρίτσα* στα ελληνικά μεταφράζεται ως *Ο [[Έβρος (Θράκη)|Έβρος ]]Ορμά*.

## Η ιστορία του τραγουδιού
Ο Νίκολα Ζίβκοφ έγραψε το Σούμι Μαρίτσα για πρώτη φορά όταν βρισκόταν με βούλγαρους εθελοντές κατά την διάρκεια του Σερβοτουρκικού το 1876. Με την ενοποίηση της Βουλγαρίας και την δημιουργία του Βουλγαρικού πριγκιπάτου το *Σούμι Μαρίτσα* έγινε ο επίσημος Εθνικός Ύμνος. 
μικρογραφία|Σούμι Μαρίτσα (σε ηχιτικό)
Το *Σούμι Μαρίτσα* γράφτηκε προκειμένου να εξυμνήσει τον χαρακτήρα και τα κατορθώματα του Ρώσου υποστράτηγου Μιχαήλ Τσερνιάγεφ ο οποίος καθοδήγησε τους Βούλγαρους εθελοντές στον Σερβοτουρκικό πόλεμο (όπως έγινε αναφορά και πάνω).
Το 1912 ο  Ιβάν Βάζοφ τελειοποιήσε το τραγούδι προσθέτοντας νεόυς στοίχους, αλλάζοντας λίγο την μελωδία και τονίζοντας περισότερο τα κατορθώματα του Βουλγαρικού λαού κατά την διάρκεια των Βαλκανικών πολέμων.
μικρογραφία|Σούμι Μαρίτσα (instrumental)
Το τραγούδι καταργήθικε ως εθνικός ύμνος το 1947 από το κομμουνιστικό καθεστώς της Βουλγαρίας. Με την πτώση του κομμουνισμού παρέμεινε ως εμβατήριο και χρησιμοποιείται εως σήμερα σε γιορτές.

## Χρήση του ως εμβατήριο στο πεδίο της Μάχης
Έχει παρατηρηθεί από διάφορες πηγές πως το τραγούδι παιζόταν και ως Εμβατήριο στα πεδία των μαχών κατά τον Ρωσοτουρκικό πόλεμο του 1877, τον Σερβοβουλγαρικό πόλεμο και τους Βαλκανικούς πολέμους. Συνήθως παιζόταν κατά τήν διάρκεια επιθέσεων του Βουλγαρικού στρατού 

## Στίχοι
Στα Βουλγαρικἀ |            Στα Ελληνικά:

Шуми Марица  |            Βουίζει η Μαρίτσα 

окървавена,    |             ματωμένη

Плаче вдовица  |          Κλαίει η χήρα

люто ранена   |             με βαθειές πληγές

Марш, марш,  |             Μαρς, Μαρς

с генерала наш!  |         Μαζί με τον στρατηγό μας

В бой да летим,  |        Στην μάχη να ορμήσουμε

враг да победим! |       τον εχθρό να νικήσουμε

Български чеда,  |        Παιδία της Βουλγαρίας

цял свят ни гледа. |      όλος ο κόσμος μας παρακολουθεί

Хай към победа   |         Εμπρός να προχωρήσουμε

славна да вървим.  |      στην ένδοξη νίκη

## Πηγές

* https://bnr.bg/en/post/101520383/shumi-maritsa-the-anthem-of-unified-bulgaria
* https://nationalanthems.info/bg-44.htm

Κατηγορία:Εθνικοί ύμνοι
Ορθομεθανικό οξύ

Το **ορθομεθανικό οξύ** (αγγλικά: *Orthoformic acid*) είναι μια οργανική ένωση με μοριακό τύπο CH<sub>4</sub>O<sub>3</sub> και ημισυντακτικό τύπο **HC(OH)<sub>3</sub>**. Θα ήταν μια τριόλη με σκελετό μεθανίου. Εφόσον οι υδροξυλομάδες του μπορούν να χάσουν πρωτόνια, μπορεί επίσης να θεωρηθεί ως ορθοοξύ.Το ορθομεθανικό οξύ για μακρύ χρονικό διάστημα θεωρούνταν υποθετική ένωση, καθώς αναμενόταν να διασπάται στιγμιαία σε μεθανικό οξύ και νερό, κάνοντάς το πολύ ασταθές για απομόνωση ή παρατήρηση. Ωστόσο, η παρατήρηση αποδείχθηκε ότι είναι πιθανή το 2024, όταν ταυτοποιήθηκε με φασματοσκοπία μάζας. Παρατηρήθηκε με ηλεκτρονιακή ακτινοβόληση παγωμένου μείγματος μεθανόλης και οξυγόνου.

## Εστέρες
Εστέρες της μεθανοτριόλης, γνωστοί ως ορθοφορμικοί εστέρες, είναι καλά γνωστοί και εμπορικά διαθέσιμοι. Όπως οι ακετάλες, μπορούν να είναι σταθεροί απέναντι σε βάσεις, αλλά εύκολα υδρολύονται υπό όξινες συνθήκες στην αλκοόλη και έναν εστέρα του φορμικού οξέος. Χρησιμοποιήθηκαν ως ήπια αφυδατικά μέσα. ιδιαίτερα γνωστά είναι οι τριμεθυλικοί ορθομεθανικοί, οι τριαιθυλυλικοί ορθομεθανικοί και οι τριισοπροπυλικοί ορθομεθανικοί εστέρες.

## Δείτε επίσης
* Ορθοαιθανικό οξύ
* Ορθοκαρβονικό οξύ
* Ορθοεστέρες
* Πυριτικό οξύ
* Τελλουρικό οξύ
* Υπεριωδικό οξύ
* Φωσφορικό οξύ

## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μα74θήματα Οργανικής Χημείας, Θεσσαλονίκη 1983.
* Ν. Αλεξάνδρου, Α. Βάρβογλη, Δ. Νικολαΐδη: Χημεία Ετεροχημικών Ενώσεων, Θεσσαλονίκη 1985

## Aναφορές και σημειώσεις


Κατηγορία:Οργανικά οξέα
Κατηγορία:C1
Κατηγορία:Αλκοόλες
Κατηγορία:Ασταθείς ενώσεις
Πρόεδρος των Καναρίων Νήσων

Ο **Πρόεδρος των Καναρίων Νήσων** είναι ο αρχηγός της κυβέρνησης των Κανάριων Νήσων, μίας από τις 17 αυτόνομες κοινότητες της Ισπανίας, ενώ ο μονάρχης Φίλιππος ΣΤ΄ παραμένει ο αρχηγός του κράτους ως βασιλιάς της Ισπανίας (και, κατά συνέπεια, και των Καναρίων Νήσων).

## Κατάλογος

### Πρόεδροι της κυβέρνησης (πριν την αυτονομία)

### Πρόεδροι της κυβέρνησης (μετά την έγκριση του [[:es:Estatuto de Autonomía de Canarias|Διατάγματος Αυτονομίας]])

**Κυβερνήσεις:**
*
*
*

### Χρονική γραμμή

## Παραπομπές


## Πηγές
*World Statesmen.org
Μπύκεμπουργκ

Το **Μπύκεμπουργκ** (γερμανικά: *Bückeburg*) είναι πόλη στην Κάτω Σαξονία, Γερμανία, κοντά στα σύνορα με τη Βόρεια Ρηνανία-Βεστφαλία. Η πόλη το 2023 είχε 19.298 κατοίκους. Είναι κτισμένο στις όχθες του ποταμού Άουε, στους πρόποδες του Χάρρελμπεργκ, περίπου 10 χιλιόμετρα από το Μίντεν.

Το Μπύκεμπουργκ αναπτύχθηκε γύρω από το κάστρο της πόλης τον 14ο αιώνα. Η πόλη περιτειχίστηκε τον 17ο αιώνα, τα οποία στη συνέχεια κατεδαφίστηκαν. Ο ποιητής Γιόχαν Γκότφριντ Χέρντερ ήταν αυλικός κήρυκας στο Μπύκεμπουργκ από το 1771 μέχρι το 1776. Από το 1807 μέχρι το 1918 ήταν πρωτεύουσα του μικρού πριγκιπάτου Σάουμπουργκ-Λίππε, το οποίο από το 1918 μέχρι το 1946 ήταν ελεύθερο κράτος.

Στην πόλη βρίσκεται το κάστρο του Μπύκεμπουργκ, πρώην έδρα των πριγκίπων του Σάουμπουργκ-Λίππε. Η ενοριακή εκκλησία έχει την επιγραφή *Religionis non structurae exemplum*. Στη πόλη επίσης λειτουργεί μουσείο ελικοπτέρων. Το μουσείο στεγάζεται από το 1970 ένα ιστορικό κτίριο του 15ου αιώνα στο κέντρο της πόλης.

## Παραπομπές


Κατηγορία:Πόλεις της Κάτω Σαξονίας
Μανουέλ Ερμόσο

Ο **Μανουέλ Αντόνιο Ερμόσο Ρόχας** (*Manuel Antonio Hermoso Rojas*, 24 Ιουνίου 1935 – 17 Ιουνίου 2025) ήταν πολιτικός από τα Κανάρια Νησιά.

Διετέλεσε δήμαρχος της Σάντα Κρουθ ντε Τενερίφε από το 1979 έως το 1991 και ο τέταρτος πρόεδρος της Αυτόνομης Περιφέρειας των Καναρίων Νήσων μεταξύ 1993 και 1999. Εκπροσώπησε το κόμμα Συνασπισμός των Καναρίων και ήταν ο πρώτος πολιτικός που έφερε το κόμμα του και τον εαυτό του στην εξουσία το 1993. Αργότερα τον διαδέχθηκε μετά τις εκλογές ένας άλλος πολιτικός του Συνασπισμού των Καναρίων, ο Ρομάν Ροδρίγκες Ροδρίγκες, το 1999.

Απεβίωσε σε ηλικία 89 ετών στις 17 Ιουνίου 2025.

## Παραπομπές


Κατηγορία:Πρόεδροι των Καναρίων Νήσων
Κομητεία Έμμετ (Άιοβα)

Η **Κομητεία Έμμετ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 9.388 κατοίκους. Η έδρα της κομητείας είναι το Έστερβιλ.

## Ιστορία
Η κομητεία Έμμετ δημιουργήθηκε με εξουσιοδότηση της Νομοθετικής Συνέλευσης της Αϊόβα το 1851. Αρκετοί άποικοι είχαν εγκατασταθεί στην περιοχή για να οργανώσουν την κομητεία το 1859. Η κομητεία πήρε το όνομά της από τον Ιρλανδό πατριώτη Ρόμπερτ Έμμετ, ο οποίος απαγχονίστηκε ως προδότης της βρετανικής κυβέρνησης σε ηλικία 25 ετών.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 403 τετραγωνικών μιλίων (1.040 τ.χλμ ) , εκ των οποίων τα 396 τετραγωνικά μίλια (1.030 τ.χλμ ) είναι στεριά και τα 6,6 τετραγωνικά μίλια (17 τ.χλμ ) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Μάρτιν, Μινεσότα (βόρεια)
* Κομητεία Κόσουθ (ανατολικά)
* Κομητεία Πάλο Άλτο (νότια)
* Κομητεία Ντίκινσον (δυτικά)
* Κομητεία Τζάκσον, Μινεσότα (βορειοδυτικά)

## Παραπομπές


Κατηγορία:Κομητείες της Άιοβα
Φερνάνδο Κλαβίχο Μπάτγιε

Ο **Φερνάνδο Κλαβίχο Μπάτγιε** (*Fernando Clavijo Batlle*, γεννήθηκε στις 10 Αυγούστου 1971) είναι Ισπανός πολιτικός και από τις 14 Ιουλίου 2023 πρόεδρος των Καναρίων Νήσων. Μέλος του Συνασπισμού των Καναρίων, προηγουμένως υπηρέτησε ξανά ως πρόεδρος της αυτόνομης κοινότητας από το 2015 έως το 2019.

## Εκπαίδευση
Σπούδασε οικονομικά και διοίκηση επιχειρήσεων στο Πανεπιστήμιο της Λα Λαγούνα, εργαζόμενος ταυτόχρονα στον ιδιωτικό τομέα. Στη συνέχεια έγινε σύμβουλος στην οργάνωση μουσικών δραστηριοτήτων του Σαν Κριστόμπαλ ντε Λα Λαγούνα.

## Συμμετοχή στους Καναριανούς εθνικιστές
Εντάχθηκε στην Ομάδα Ανεξαρτήτων Τενερίφης (ATI) το 1992. Έγινε γενικός γραμματέας της Νεολαίας της ATI του Σαν Κριστόμπαλ ντε Λα Λαγούνα το 1997, και ανέλαβε επικεφαλής της οργάνωσης νεολαίας το 2001.

## Πρώτες τοπικές θητείες
Παραιτήθηκε από όλα τα καθήκοντά του το 2003, μετά την εκλογή του στο δημοτικό συμβούλιο του Σαν Κριστόμπαλ ντε Λα Λαγούνα, όπου ήταν δημοτικός σύμβουλος με αρμοδιότητα την Ασφάλεια. Μετά τις εκλογές της 27ης Μαΐου 2007, η δήμαρχος Άνα Οράμας τον διόρισε, σε ηλικία 35 ετών, πρώτο αντιδήμαρχο, με αρμοδιότητα την Πολεοδομία.

## Δήμαρχος του Σαν Κριστόμπαλ ντε Λα Λαγούνα
Μετά την εκλογή της Οράμας στο Κογκρέσο των Αντιπροσώπων, ο Φερνάντο Κλαβίχο ορκίστηκε Δήμαρχος του Σαν Κριστόμπαλ ντε Λα Λαγούνα στις 21 Νοεμβρίου 2008, με τον Συνασπισμό των Καναρίων να διαθέτει 15 από τους 27 εκλεγμένους αντιπροσώπους. Υποψήφιος για τη δική του διαδοχή στις εκλογές της 22ας Μαΐου 2011, κέρδισε μόνο 13 έδρες. Ωστόσο, ξεκίνησε μια δεύτερη θητεία, χάρη στο Ισπανικό Σοσιαλιστικό Εργατικό Κόμμα (PSOE).

## Πρόεδρος των Καναρίων Νήσων
Στις 12 Σεπτεμβρίου 2014 έθεσε υποψηφιότητα για το χρίσμα του Συνασπισμού των Καναρίων για τις περιφερειακές εκλογές της 24ης Μαΐου 2015, απέναντι στον εν ενεργεία Παουλίνο Ριβέρο. Στον πρώτο γύρο έλαβε 45 ψήφους, σε σύγκριση με τις 55 που χρειαζόταν και τις 40 για τον Ριβέρο. Ο τελευταίος τότε αποφάσισε να αποσυρθεί πριν τον δεύτερο γύρο, και ο Κλαβίχο έλαβε το χρίσμα με 66 ψήφους επί συνόλου 92.

Αργότερα, το 2023, επανεξελέγη πρόεδρος των Καναρίων Νήσων, αντικαθιστώντας τον Άνχελ Βίκτορ Τόρες (PSOE), σε συνασπισμό με το PP των Καναρίων και την AHI.

## Παραπομπές


Κατηγορία:Πρόεδροι των Καναρίων Νήσων
Φιλαδέλφεια (τυρί-κρέμα)

Η **Philadelphia Cream Cheese** είναι μια μάρκα τυριού κρέμας. Είναι μία από τις πιο ευπώλητες μάρκες τυριού κρέμας παγκοσμίως, η οποία πρωτοπαράχθηκε το 1872 και ανήκει επί του παρόντος στις Kraft Heinz και Mondelez International.

## Προέλευση
Παρά το όνομά του, το *Philadelphia Cream Cheese* εφευρέθηκε στην Πολιτεία της Νέας Υόρκης, όχι στη Φιλαδέλφεια. Το 1872 ο Γουίλιαμ Λόρενς, ένας γαλακτοπαραγωγός από το χωριό Τσέστερ της Νέας Υόρκης, προσπάθησε να φτιάξει τυρί Neufchâtel, ένα πικάντικο, πιο θρυμματιστό προϊόν τυριού που ήταν δημοφιλές στην Ευρώπη εκείνη την εποχή. Αντ' αυτού, πρόσθεσε κατά λάθος υπερβολική ποσότητα κρέμας και δημιούργησε ένα πιο πλούσιο, πιο αλειφόμενο τυρί, το οποίο τελικά θα ονομαζόταν "τυρί κρέμα". Δεν διατέθηκε στην αγορά ως "Philadelphia Cream Cheese" παρά μόλις το 1880. Εκείνο το έτος, ο Λόρενς συνεργάστηκε με τον Α. Λ. Ρέινολντς, έναν διανομέα τυριών στη Νέα Υόρκη, για την πώληση μεγαλύτερων ποσοτήτων τυριού κρέμας. Εκείνη την εποχή, η Φιλαδέλφεια και η γύρω περιοχή της είχαν φήμη για γαλακτοκομικές φάρμες υψηλής ποιότητας και πιο κρεμώδη τυροκομικά προϊόντα, οπότε αποφάσισαν να χρησιμοποιήσουν το όνομα "Philadelphia" στα μπλοκ του τυριού κρέμας τους που ήταν τυλιγμένα σε αλουμινόχαρτο. Η εταιρεία υπέστη κάποιες αλλαγές με τα χρόνια και το εμπορικό σήμα Philadelphia πωλήθηκε στην Phenix Cheese Company στο Σάουθ Έντμεστον της Νέας Υόρκης. Το 1928 η Phenix συγχωνεύτηκε με την Kraft για να σχηματίσουν την Kraft-Phenix Cheese Company. Το Philadelphia Cream Cheese παραμένει βασικό προϊόν στο μέσο νοικοκυριό και σε πολλά εστιατόρια και καταστήματα με ψωμάκια παγκοσμίως.

## Εκτός Ηνωμένων Πολιτειών
Η δημοτικότητα της μάρκας έχει εξαπλωθεί εκτός Ηνωμένων Πολιτειών, και είναι η πιο δημοφιλής μάρκα τυριού κρέμας παγκοσμίως.

Το 2019 μια διαφήμιση για την Philadelphia Cream Cheese που απεικόνιζε έναν αφηρημένο πατέρα απαγορεύτηκε βάσει ενός νέου βρετανικού κανόνα που απαγόρευε τα στερεότυπα φύλου σε τηλεοπτικές διαφημίσεις.

Το 2023 η Philadelphia έγινε χορηγός της Serie A για τη σεζόν 2023-2024, και τον Δεκέμβριο του 2024 ανανέωσε τη χορηγία για τις σεζόν 2024-25 και 2025-26.

## Παραπομπές


## Εξωτερικοί σύνδεσμοι

*Επίσημη ιστοσελίδα

Κατηγορία:Τυριά
Άρτι Σο

Ο **Άρτι Σο** (*Artie Shaw*, γεννημένος ως Άρθουρ Τζέικομπ Άρσαφσκι, 23 Μαΐου 1910  – 30 Δεκεμβρίου 2004) ήταν Αμερικανός κλαρινετίστας, συνθέτης, μαέστρος ορχήστρας, ηθοποιός και συγγραφέας τόσο μυθοπλασίας όσο και μη μυθοπλασίας.

Ευρέως αναγνωρισμένος ως "ένας από τους καλύτερους κλαρινετίστες της τζαζ" ο Σο διεύθυνε μία από τις πιο δημοφιλείς big bands των Ηνωμένων Πολιτειών στα τέλη της δεκαετίας του 1930 έως τις αρχές της δεκαετίας του 1940. Αν και είχε πολλές επιτυχημένες ηχογραφήσεις, έγινε ίσως πιο γνωστός για την ηχογράφηση του 1938 του "Begin the Beguine" του Κόουλ Πόρτερ. Πριν την κυκλοφορία του "Beguine", ο Σο και η νεοσύστατη μπάντα του παρέμεναν σε σχετική αφάνεια για πάνω από δύο χρόνια και, μετά την κυκλοφορία του, έγινε ένας σημαντικός ποπ καλλιτέχνης σε σύντομο χρονικό διάστημα. Ο δίσκος τελικά έγινε μία από τις καθοριστικές ηχογραφήσεις της εποχής. Μουσικά ανήσυχος, ο Σο ήταν επίσης ένας πρώιμος υποστηρικτής αυτού που αργότερα έγινε γνωστό ως μουσική Third Stream, η οποία συνδύαζε στοιχεία κλασικών και τζαζ μορφών και παραδόσεων. Η μουσική του επηρέασε άλλους μουσικούς, όπως ο Μόντι Νόρμαν στην Αγγλία, του οποίου το "James Bond Theme" περιέχει ένα ριφ πιθανώς επηρεασμένο από την ηχογράφηση του "Nightmare" του Σο το 1938.

Ο Σο ηχογράφησε επίσης με μικρά τζαζ γκρουπ που προέρχονταν από τις τάξεις των big bands που διεύθυνε. Υπηρέτησε στο Πολεμικό Ναυτικό των Η.Π.Α. από το 1942 έως το 1944, κατά τη διάρκεια του οποίου διεύθυνε μια μπάντα για την τόνωση του ηθικού που περιόδευσε στον Νότιο Ειρηνικό. Μετά την απόλυσή του το 1944, επέστρεψε για να διευθύνει μια μπάντα μέχρι το 1945. Μετά τη διάλυση αυτής της μπάντας, άρχισε να επικεντρώνεται σε άλλα ενδιαφέροντα και σταδιακά αποσύρθηκε από τον κόσμο του επαγγελματία μουσικού και της μεγάλης διασημότητας, αν και παρέμεινε μια δύναμη στη δημοφιλή μουσική και την τζαζ πριν αποσυρθεί εντελώς από τη μουσική το 1954.

## Επιλεγμένη δισκογραφία

## Παραπομπές


## Βιβλιογραφία
* Tom Nolan, *Artie Shaw, King of the Clarinet: His Life and Times* (W. W. Norton, New York, 2011).
* John White, *Artie Shaw: His Life and Music* (Bloomsbury Academic, London, 2004).
* Vladimir Simosko, *Artie Shaw: A Musical Biography and Discography* (Scarecrow Press, Lanham, MD, 2000).

## Εξωτερικοί σύνδεσμοι

*
* Artie Shaw Interview at NAMM Oral History Collection (1994)
* Βιογραφία στο swingmusic.net 
* Rare film blog: Artie Shaw 1985
* "Swing Bandleader, Clarinetist Artie Shaw Dies", *[[The Washington Post]],* 31 Δεκεμβρίου 2004
* University of Arizona: Artie Shaw Collection
* Artie Shaw recordings at the Discography of American Historical Recordings
*Classic Artie Shaw Bluebird And Victor Sessions (Mosaic Records)

Κατηγορία:Αμερικανοί μουσικοί τζαζ
Άγιος Νικόλαος Θήρας

Ο **Άγιος Νικόλαος** είναι μικρός παραθαλάσσιος οικισμός του Δήμου Θήρας στις Κυκλάδες και το Νότιο Αιγαίο.

## Γενικά στοιχεία
Ο Άγιος Νικόλαος βρίσκεται στο νοτιοδυτικό τμήμα του νησιού και τα παράλιά του, κοντά στο ακρωτήριο Μαυροραχίδι και οφείλει το όνομά του στο ομώνυμο εκκλησάκι. Απέχει περίπου 11 χιλιόμετρα νοτιοδυτικά από τα Φηρά και 1 χιλιόμετρο νότια από το Ακρωτήρι ενώ δίπλα και βορειοανατολικά του είναι ο προϊστορικός οικισμός του Ακρωτηρίου.  

Αναφέρεται επίσημα για πρώτη φορά ως ξεχωριστός οικισμός το 2011 να απογράφεται στον Δήμο Θήρας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Ακρωτήρι και τον Φάρο αποτελούν την κοινότητα Ακρωτηρίου που υπάγεται στη δημοτική Ενότητα Θήρας του Δήμου Θήρας. Σύμφωνα με την απογραφή 2021 έχει 24 κατοίκους ενώ με αυτήν του 2011 είχε 54. 

## Παραπομπές


Κατηγορία:Χωριά της περιφερειακής ενότητας Θήρας
Λουσίλ Τζορτζ-Βάουτ

Η **Λουσίλ Τζορτζ-Βάουτ** (*Lucille Andrea George-Wout*, γεννημένη στις 26 Φεβρουαρίου 1950) είναι πολιτικός από το Κουρασάο, που υπηρέτησε ως η δεύτερη κυβερνήτρια από τις 4 Νοεμβρίου 2013 έως τον Νοέμβριο του 2025.

## Πολιτική σταδιοδρομία
Η Τζορτζ-Βάουτ διετέλεσε βουλευτής του Partido MAN στο Νησιωτικό Συμβούλιο του Κουρασάο στις αρχές της δεκαετίας του 1990. Ως πολιτικός του Κόμματος για τις Αναδομημένες Αντίλλες (PAR), ήταν πρόεδρος του Κοινοβουλίου των Ολλανδικών Αντιλλών από το 1994 έως το 1998. Υπηρέτησε επίσης ως υπουργός Εργασίας και Κοινωνικών Υποθέσεων των Ολλανδικών Αντιλλών για το ίδιο κόμμα μεταξύ 1999 και 2001.

Την 1η Νοεμβρίου 2013 ο Ρόναλντ Πλάστερκ, υπουργός Εσωτερικών και Σχέσεων του Βασιλείου των Κάτω Χωρών, πρότεινε την Τζορτζ-Βάουτ στο Υπουργικό Συμβούλιο του Βασιλείου των Κάτω Χωρών, με τον διορισμό της να αρχίζει στις 4 Νοεμβρίου 2013. Ορκίστηκε από τον Βασιλιά Βίλεμ-Αλέξανδρο των Κάτω Χωρών την ίδια ημέρα, καθιστώντας την τη δεύτερη κυβερνήτη του Κουρασάο. Η Τζορτζ-Βάουτ έπρεπε να αποδεχτεί επίσημα το αξίωμα σε μια πανηγυρική συνεδρίαση των Κοινοβουλίου του Κουρασάο. Αναλαμβάνοντας τα καθήκοντα της κυβερνήτριας του Κουρασάο, η Τζορτζ-Βάουτ αντικατέστησε τον Φριτς Χούντγκεντραχ, ο οποίος αποχώρησε από το αξίωμα τον Νοέμβριο του 2012 λόγω προβλημάτων υγείας. Τα καθήκοντά του είχαν προσωρινά αναλάβει η υπηρεσιακή κυβερνήτρια Αντέλε φαν ντερ Πλούιμ-Φρέντε.

## Προσωπική ζωή
Η Τζορτζ-Βάουτ είναι παντρεμένη με τον Χέρμαν Τζορτζ.

## Παραπομπές


Κατηγορία:Κυβερνήτες του Κουρασάο
Ρούντολστατ

Το **Ρούντολστατ** (γερμανικά: *Rudolstadt*) είναι πόλη στη Θουριγγία, Γερμανία στον νομό (κράις) Ζάαλφεντ-Ρούντολστατ. Είναι κτισμένο στις όχθες του ποταμού Ζάαλε, περίπου 30 χιλιόμετρα νοτιοδυτικά από την Ιένα. Το 2023 είχε 24.767 κατοίκους.

Υπάρχουν αρχαιολογικά στοιχεία ενός οχυρού στο Βάινμπεργκ το οποίο χρονολογείται από την ύστερη περίοδο του πολιτισμού των Τεφροδόχων και την πρώιμη εποχή του σιδήρου. Η παλαιότερη γραπτή μνεία στο τοπωνυμίο Ρούντολστατ χρονολογείται το 776, όπου αναφέρεται ως δώρο του Καρλομάγνου στο αββαείο Χέρσφελντ. Μετά την απόκτηση από τους Γερμανούς βασιλιάδες και στη συνέχεια από τους ηγεμόνες του Όρλαμουντ και της Βαϊμάρης, πέρασε στα χέρια των κόμηδων του Σβάτσμπουργκ το 1335. Η πόλη απέκτησε καθεστώς πόλης το 1326 και τα αστικά του δικαιώματα επιβεβαιώθηκαν το 1404. Από το 1599 είναι η κατοικία της κυβερνητικής οικογένειας του Σβάτσμπουργκ-Ρούντολστατ και αποτελούσε έδρα του πριγκιπάτου του Σβάρτσμπουργκ-Ρούντολστατ.

Η κατοικία του πρίγκιπα ήταν το Χάιντεκσμπουργκ (Heidecksburg), ένα παλάτι σε ύψωμα 50 μέτρα πάνω από τον Ζάαλε, το οποίο ανακατασκευάστηκε μετά από πυρκαγιά το 1735 και περιέχει πινακοθήκη, μια υπέροχη αίθουσα δεξιώσεων και μια βιβλιοθήκη. Το Λούντβιγκσμπουργκ (Ludwigsburg), ένα άλλο παλάτι στην πόλη, που χτίστηκε το 1742, στεγάζει συλλογές φυσικής ιστορίας που ανήκαν στον πρίγκιπα. Ο κύριος ναός χρονολογείται από το τέλος του 15ου αιώνα και περιέχει τάφους και ομοιώματα πολλών πρώην πριγκίπων. Στο Άνγκερ, ένα δημόσιο πάρκο μεταξύ της πόλης και του ποταμού, βρίσκεται το θέατρο. Το Ρούντολσμπαντ - μια ωραία υδροπαθητική εγκατάσταση με πλουσιοπάροχο εσωτερικό - που βρίσκεται μέσα σε εκτενή κτήματα, είναι επίσης αξιοσημείωτο.

Στην πόλη παρασκευάζονται τα παιδικά τουβλάκια Άνκερ από την εταιρεία Ρίχτερ και πορσελάνες, αρχίζοντας από τη Φόλκστετ το 1762.

## Εικόνες

Anger1 heidecksburg rudolstadt2.JPG|Το πάρκο Άνγκερ με το θέατρο και στο βάθος το κάστρο Χάιντεκσμπουργκ
Rudolstadt Burgstraße 1 Thüringer Rechnungshof 1.jpg|Το Λούνυβιγκσμπουργκ
Stadtkirche Rudolstadt.jpg|Ο ενοριακός ναός του Αγίου Ανδρέα


## Παραπομπές


Κατηγορία:Πόλεις της Θουριγγίας
Σβαναχίλδη της Βαυαρίας

Η Σβάναχιλντ/**Σβαναχίλδη** ή Σερένεχιλντ, γαλλ.: *Swanachilde de Bavière* (μεταξύ 705 με 710 - μετά το 741) από τον Οίκο των Αγιλολφιδών ήταν η 2η σύζυγος του Καρόλου Μαρτέλου.

## Βασιλεία
Η Σβάναχιλντ ανήκε στην οικογένεια των Αγιλολφιδών, αν και η καταγωγή της δεν είναι απολύτως σαφής. Οι γονείς της θα μπορούσαν να είναι ο Τάσιλο Β΄ των Αγιλολφιδών δούκας της Βαυαρίας, και η Ίμμα. Εναλλακτικά, οι γονείς της θα μπορούσαν να είναι ο Θεύδεβερτ των Αγιλολφιδών δούκας της Βαυαρίας και η Ρέγκιντρουντ.

Τη δεκαετία του 720 ο Κάρολος Μαρτέλος νυμφεύτηκε τη Σβάναχιλντ. Μετά από μία αρχική σύγκρουση, ο Κάρολος Μαρτέλος δημιούργησε φιλικές σχέσεις με τη Βαυαρία. 

Ο *Κώδικας του Ράιχεναου* την αναφέρει ως *Suanafil regina*.

Με τον Μαρτέλο απέκτησε ένα παιδί, τον Γκρίφο . Μετά το τέλος τού Καρόλου Μαρτέλου, υποστήριξε την αποτυχημένη προσπάθεια τού γιου της να αποκτήσει ένα μέρος της κληρονομιάς του. Η Σβάναχιλντ το έκανε αυτό με την υποστήριξη τού θείου της, Οντίλο των Αγιλολφιδών δούκα της Βαυαρίας. Στη συνέχεια υποβιβάστηκε στη θέση της ηγουμένης του αβαείου Σέλες (Chelles).

## Παραπομπές


Κατηγορία:Οίκος των Αγιλολφιδών
Ρουοντάιντ

Η **Ρουοντάιντ** ή Χροτάις , γαλλ.: *Ruodhaid* ή *Chrotais* ήταν ερωμένη του Καρόλου Μαρτέλου, με τον οποίο απέκτησε έναν γιο: 

* Βερνάρδος (π. 720–787), ηγούμενος του Σαιν-Καντέν.

## Αναφορές

Κατηγορία:Μεσαιωνική ιστορία της Γαλλίας
Γεράρδος Α΄ του Παρισιού

Ο **Γεράρδος Α΄** (Γκέρχαρντ, Ζεράρ), γαλλ.: *Gérard Ier de Paris* (απεβ. το 779) από τον Οίκο των Γεραρδιδών ήταν κόμης του Παρισιού. Ήταν ο γενάρχης του Οίκου του.

## Βιογραφία
Ο Γεράρδος νυμφεύτηκε μία Ροτρούδη,  πιθανώς κόρη του Καρλομάν. Από αυτή την ένωση γεννήθηκαν:
* Στέφανος (π. 754 – 811/815), κόμης του Παρισιού 
* Λόιταρντ Α΄ (απεβ. 813), κόμης του Παρισιού 
* Μπέγκο (απεβ. 816), κόμης του Παρισιού, της Τουλούζης, κ.ά. 
* Έβα (γενν. 770), παντρεύτηκε τον Ούγκο Α΄ του Ελζάς.

Ο γιος του Στέφανος τον διαδέχθηκε στον τίτλο του κόμη του Παρισιού.

## Παραπομπές


Κατηγορία:Οίκος των Γεραρδιδών
Οίκος των Γεραρδιδών

Οι **Γεραρδίδες** ήταν ένας Οίκος Φράγκων ευγενών, που καταγόταν από τον Γεράρδο (Γκέρχαρντ, Ζεράρ) Α΄ κόμη του Παρισιού.

Οι Γεραρδίδες ανέδειξαν πολλούς κόμητες του Παρισιού και του Μετς.

Αν ο Ριχάρδος κόμης του Μετς (απεβ. το 982), είναι πράγματι γιος του Γεράρδου κόμη του Μετς (απεβ. το 963), τότε ο Οίκος της Λωρραίνης είναι κλάδος του Οίκου των Γεραρδιδών. Σε αυτήν την περίπτωση, η φραγκική γραμμή των Γεραρδιδών, η οποία χρονολογείται από τον 8ο αι., θα εξακολουθούσε να υπάρχει μέσω του Οίκου των Αψβούργων-Λωρραίνης.

## Γενεαλογία Οίκου των Γεραρδιδών, κομήτων του Παρισιού

## Σημειώσεις και αναφορές

## Δείτε επίσης

### Βιβλιογραφία

### Σχετικά άρθρα
* Κατάλογος των κομήτων του Μετς
* Κομητεία του Παρισιού - Κατάλογος των κομήτων του Παρισιού
* Κατάλογος επισκόπων των Τονγκρ, Μάαστριχτ και Λιέγης
* Κομητεία του Φεζενσάκ - Κατάλογος των κομήτων του Φεζενσάκ

*
Μανούσος

Το **Μανούσος** είναι ένα ελληνικό αντρικό όνομα αλλά και επίθετο. Είναι άμεσο γλωσσικό δάνειο από τη βενετική Manuzio (λατινική Manutius). Συνηθισμένο στην βενετοκρατούμενη Κρήτη, τελικά παρασυνδέθηκε με το Μάνος και το Μανόλης.

Γνωστοί με το όνομα περιλαμβάνουν:

* Μανούσος Θεοτοκόπουλος (1531-1604), έμπορος και αδελφός του Ελ Γκρέκο
* Σάββας Μανούσος (γεννημένος το 1985), Έλληνας παίκτης μπάσκετ
* Γιώργος Μανούσος (γεννημένος το 1987), Έλληνας ποδοσφαιριστής
* Μανούσος Μανουσάκης, Έλληνας σκηνοθέτης, παραγωγός, συγγραφέας

## Παραπομπές

Κατηγορία:Ονόματα
Κατηγορία:Επώνυμα
Κατηγορία:Ελληνικά επώνυμα
Άουντα της Φραγκίας

Η **Άουντα**, Άιντα, Άλντα, Αλντάνα ή Αντάλνε, γαλλ.: *Aude de Francia* (π. 722 - πριν από το 755;) από τη Δυναστεία των Καρολιδών ήταν σύζυγος του Φράγκου ευγενή Τιερύ Δ΄ κόμη του Ωτύν (Autun) και μητέρα του Αγίου Γουλιέλμου του Ζελόν (Gellone). 

## Οικογένεια
Παντρεύτηκε τον Τιερύ Δ΄ των Γουλιελμιδών, ίσως ανιψιό, εγγονό ή μικρανιψιό της Μπερτράντα του Πρυμ, το 742 ή το 750. Από αυτόν τον γάμο γεννήθηκαν:
* Θεοδόεν (απεβ. πριν το 826), κόμης του Οτύν, αναφέρεται το 804, του οποίου ο γιος Τιερύ ήταν ενεργός τη δεκαετία του 810.
* Άνταλχελμ.
* Γουλιέλμος, κόμης της Τουλούζης και ιδρυτής της μονής του Ζελόν.
* Άμπα και Μπέρτα, αναφέρονται ως μοναχές το 804. Μία από αυτές πιθανότατα ήταν παντρεμένη με έναν Νιμπελουνγκίδη, τον Χίλντεμπραντ Β΄ ή τον Νίμπελουνγκ Β΄.

## Αμφιλεγόμενη Καταγωγή
Δεν υπάρχουν άμεσες πρωτογενείς πηγές, που να υποστηρίζουν ότι η Άουντα ήταν κόρη του Καρόλου Μαρτέλου, και οι δευτερογενείς ενδείξεις είναι ελάχιστες. Πηγές από την Ακουιτανία ονομάζουν μία από τις αδελφές της «Χιλτρούδις», ένα όνομα που είχε και μία από τις κόρες του Καρόλου Μαρτέλου. Επιπλέον οι μελετητές έχουν σημειώσει ότι ο γιος τής Άουντα, Γουλιέλμος του Τζελόν, ονόμασε έναν από τους γιους του «Μπέρναρντ/Βερνάρδο», ένα καρολίγγειο όνομα. Το γεγονός ότι η Άουντα ήταν κόρη του Καρόλου Μαρτέλου, θα μπορούσε να εξηγήσει, πώς ένα καρολίγγειο όνομα έγινε αποδεκτό από την οικογένεια. Ωστόσο η ακαδημαϊκός Κονστάνς Μπριτεν Μπουσάρ υποστηρίζει, ότι τέτοια στοιχεία είναι στην καλύτερη περίπτωση αδύναμα και περιστασιακά. 

## Σημειώσεις

Κατηγορία:Δυναστεία των Καρολιδών
Λόιταρντ Α΄ του Παρισιού

Ο **Λόιταρντ Αλ **, γαλλ.: *Leuthard Ier compte de Paris* (απεβ. π. το 813) από τον Οίκο των Γεραρδιδών ήταν κόμης του Παρισιού και του Φεζενσάκ.

Ήταν γιος του Γεράρδου Α΄ κόμη του Παρισιού και της Ροτρούδης. Οι αδελφοί του ήταν οι Στέφανος κόμης  του Παρισιού και Μπέγκο κόμης του Παρισιού.

Περίπου το 781, ο Λόιταρντ Α΄ στάλθηκε από τον Καρλομάγνο στο δουκάτο της Ακουιτανίας, όπου διέμεινε στο κύκλο του Λουδοβίκου Α΄ του Ευσεβούς βασιλιά της Ακουιτανίας (781-814) και βασιλιά της Δυτικής Φραγκίας (814-840).

Ο Λόιταρντ νυμφεύτηκε την Χριμχίλντα, με την οποία είχε τα ακόλουθα παιδιά:

* Ενγελτρούδη, παντρεύτηκε τον Όντο Α΄ κόμη της Ορλεάνης. Η κόρη της Ερμεντρούδη της Ορλεάνης παντρεύτηκε τον μελλοντικό Κάρολο Β΄ τον Φαλακρό..
* Αδαλάρδος Α΄, σενεσάλης της Φραγκίας υπό τη βασιλεία του Λουδοβίκου Α΄ του Ευσεβούς .
* Γεράρδος Β΄ (ή Γκίραρτ του Ρουσιγιόνύ), κόμης του Παρισιού, του Ρουσιγιόν και του Βιέν..

Το 801 ο Λόιταρντ ακολούθησε τον Λουδοβίκο Α΄ τον Ευσεβή στην αποστολή του στην Ισπανία, και συμμετείχε στην κατάληψη της Βαρκελώνης, για την οποία έλαβε την κομητεία του Φεζενσάκ στο δουκάτο της Ακουιτανίας, όπου έγινε ο πρώτος κόμης. Το 809, πιθανότατα ήταν εμπλεκόμενος στην πολιορκία της Τορτόζα.

Σύμφωνα με τον ιστορικό Ρενέ Πουπαρντέν, ο Λόιταρντ τελείωσε τις ημέρες του στην κομητεία του Παρισιού.

Ο αδελφός του, Μπέγκο κόμης της Τουλούζης, τον διαδέχτηκε ως κόμης του Παρισιού.

## Σημειώσεις

## Αναφορές

## Πηγές
* Ο Χάιντεκερ, Καρλ (2010). Το Διαζύγιο του Λωθάρ Β ́: Χριστιανικός γάμος και πολιτική εξουσία στον Καρολίνγκιο κόσμο. Μεταφράστηκε από τον καλεσμένο, Tanis M. Cornell University Press.61
* 
* 

Κατηγορία:Οίκος των Γεραρδιδών
Κατηγορία:Κόμητες των Παρισίων
Ζερμιζαί

Το **Ζερμιζαί** (, ) είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Αδαλάρδος ο Σενεσάλος

Ο **Αδαλάρδος Α΄**, γνωστός επίσης ως Άνταλχαρντ ή Άλαρντ, και επονομαζόμενος ο σενεσάλης, γαλλ.: *Adalard le Sénéchal* ήταν Φράγκος ευγενής του 9ου αι. Υπηρέτησε ως φύλακας της Νορμανδικής μαρκιωνίας της Νευστρίας από το 861 έως το 865, και ήταν σενεσάλης (καγκελάριος) της Φραγκίας υπό τον Λουδοβίκο Α΄ τον Ευσεβή. 

Ήταν γιος του Λόιταρντ Α΄ κόμη του Παρισιού και αδελφός του Γεράρδου Β΄ κόμη του Παρισιού. Ο Λουδοβίκος Α΄ ο Ευσεβής τον έκανε σενεσάλη του βασιλείου των Φράγκων. Μετά το τέλος του Λουδοβίου Α΄, εντάχθηκε στον Κάρολο Β΄ τον Φαλακρό και διευθέτησε έναν γάμο μεταξύ του βασιλιά και της Ερμεντρούδης της Ορλεάνης, ανιψιάς του από την Ινγελτρούδης του Φεζανσάκ και του Όντο Α΄ κόμη της Ορλεάνης. Μετά τη Συνθήκη του Βερντέν (το 843), ο Αδαλάρδος πήγε να υπηρετήσει τον Λουδοβίκο Β΄ τον Γερμανικό στην Ανατολική Φραγκία. 

Το 861, μετά την εξέγερση του Καρλομάν μεγαλύτερου γιου του Λουδοβίκου Β΄, ο Αδαλάρδος και οι συγγενείς του Ούντο της Νευστρίας, Βερεγγάριος Α΄ μάργραβος της Νευστρίας και Βάλντο (όλοι των Κοραδιδών), προσέφυγαν στην Αυλή του Καρόλου Β΄ στο Παρίσι. Ο Κάρολος Β΄ τού έδωσε τη Νορμανδική μαρκιωνία της Νευστρίας, για να την υπερασπιστεί από τους Βίκινγκς. Ωστόσο σύντομα διέγηρε τον φθόνο των Ροργονιδών, του πιο ισχυρού τότε Οίκου στο Μαιν. Ο Άδαλάρδος συμμάχησε με τον Σολομόν δούκα της Βρετάνης, εξεγέρθηκαν εναντίον του, και άρχισαν πόλεμο. Μετά την ειρήνη, ο Κάρολος Β΄ μεταβίβασε τη μαρκιωνία στον Γκόσφριντ, τον εκπρόσωπο των Ροργονιδών. 

## Οικογένεια
Μάλλον είχε έναν γιο:
* Αδαλάρδος Β΄ π.840 - 890, κόμης του Μετς.

## Παραπομπές


## Πηγές
* Ρίχε, Πιερ. *Οι Καρολίνγκιε, μια οικογένεια που ταιριάζει στην Ευρώπη*. 1983.
* Γκιότολ, Χούμπερτ. "Une autre marche de Neustrie". στην εκδοχή του Christian Settipani και της Katharine S. B. Keats-Rohan, Onomastique et Parenté dans l'Occident médiéval. 2000.

Κατηγορία:Οίκος των Γεραρδιδών
Αδαλάρδος Β΄ του Μετς

Ο **Αδαλάρδος Β΄**, γαλλ.: *Adalard II de Metz* (π. 840 - 2 Ιανουαρίου (;) 890) από τον Οίκο των Γεραρδιδών ήταν κόμης του Μετς και του Μόζελγκαου. Ήταν πιθανότατα γιος του Αδαλάρδου Α΄ του Σενεσάλου.

## Βιογραφία
Ο Αδαλάρδος αναφέρεται σε έγγραφα από τα έτη 872 έως 890 ως κόμης του Μετς και το Μόζελγκαου. Επίσης, στα έτη 878-890 αναφέρεται ως ο κοσμικός αββάς του Έχτερναχ. Με βάση την ονοματοθεσία, και επειδή πριν από αυτόν αυτό το μοναστήρι ανήκε στον Αδαλάρδο τον Σενεσάλο, υποθέτουμε ότι ο Αδαλάρδος Β΄ είναι γιος του.

### Οικογένεια
Το όνομα τής συζύγου του αναφέρεται ως Αδαλάρδη σε πηγές που δεν κατονομάζονται. Με βάση τα ονομαστικά στοιχεία, ο ιστορικός Έντουαρντ Χλαβίτσκα πιστεύει, ότι η σύζυγός του Aδαλάρδη ήταν κόρη του Μαλφρίδου Β΄ κόμη του Άυφελγκαου.[de] Τα παιδιά τους ήταν:
* Στέφανος (απεβ. μετά το 900), κόμης του Σαμονί και του Μπίντγκαου.
* Γεράρδος Α΄ (π. 870/875 - 22 Ιουνίου 910), κόμης του Μετς από το 890.
* Μάτφρηντ (γενν. 19 Αυγούστου π.930), κόμης του Μετς.
* Ρίχερτ (Ρισέρ) (γεννήθηκε στις 23 Ιουλίου 945), ηγούμενος του αβαείου του Πρυμ 899, επίσκοπος της Λιέγης 920.

## Παραπομπές


## Πηγές

*  
*  

Κατηγορία:Φράγκοι ευγενείς
ΟΥΕΦΑ Γιουρόπα Λιγκ 2025–26

Το **ΟΥΕΦΑ Γιουρόπα Λιγκ 2025–26** είναι η 55η σεζόν του δευτερεύοντος Ευρωπαϊκού Πρωταθλήματος ποδοσφαίρου που διοργανώνεται από την ΟΥΕΦΑ και η 17η σεζόν από την μετονομασία του από Κύπελλο ΟΥΕΦΑ σε ΟΥΕΦΑ Γιουρόπα Λιγκ.

Ο τελικός θα διεξαχθεί στις 20 Μαΐου 2026 στο Vodafone Park στην Κωνσταντινούπολη, Τουρκία.

Αυτή θα είναι η δεύτερη σεζόν που θα διεξαχθεί με νέα μορφή, η οποία αντικατέστησε τη φάση των ομίλων των 32 ομάδων με μια φάση πρωταθλήματος 36 ομάδων.

Η Τότεναμ Χότσπερ είναι η κάτοχος του τίτλου, αλλά δεν θα μπορέσει να υπερασπιστεί τον τίτλο της, καθώς ο νικητής του Europa League προκρίνεται αυτόματα στο Τσάμπιονς Λιγκ 2025–26, και η νέα μορφή δεν επιτρέπει στους συλλόγους να μεταφερθούν από το Τσάμπιονς Λιγκ στο Γιουρόπα Λιγκ από τη φάση του πρωταθλήματος και μετά.

## Φάση Πρωταθλήματος
### Ομάδες

### Βαθμολογικός πίνακας

## Φάση νοκ-άουτ

## Παραπομπές


Κατηγορία:Προγραμματισμένα ποδοσφαιρικά γεγονότα
Γοδεφρείδος του Γύλιχ

Ο **Γοδεφρείδος**, γαλλ.: *Godefroid de Juliers* (π. 905 - 1 Ιουνίου μετά το 949) από τον Οίκο των Γεραρδιδών ήταν παλατινός κόμης της Λοθαριγγίας. Επίσης κόμης του Γύλιχ από το 924 έως το 936 και πιθανότατα ακόμη και μέχρι το 949. Ήταν γιος του Γεράρδου Α΄ κόμη του Μετς και της Όντας των Λιουντολφιδών, κόρης του Όθωνα Α ΄ δούκα της Σαξονίας, και επομένως ήταν ανιψιός του βασιλιά Ερρίκου Α΄ του Ορνιθοθήρα βασιλιά της Γερμανίας. Επιπλέον, ήταν ο μικρότερος αδελφός του Βίγκφρηντ, αρχιεπιισκόπου της Κολωνίας από το 924 έως το 953, και αρχι-καγκελαρίου από το 941 του εξαδέλφου του Όθωνα Α ́ βασιλιά της Γερμανίας.

Πιστεύεται ότι η σύζυγός του Ερμεντρούδη (γενν. 908/9), ήταν η μεγαλύτερη κόρη του Καρόλου Γ΄ του Απλού βασιλιά της Δυτικής Φραγγίας, ο οποίος πιθανότατα ήταν ιδιοκτήτης του δουκάτου της Λωρραίνης εκείνη την εποχή, και ήταν έτσι ο επικυρίαρχόςς του. Δεδομένου ότι ο Κάρολος απομακρύνθηκε το 923, τόσο ως βασιλιάς όσο και ως δούκας, και αιχμαλωτίστηκε λίγο αργότερα, είναι πιθανό ο γάμος να έγινε λίγο πριν την πτώση του Κάρολου, δεδομένου ότι οι άλλες πέντε κόρες προφανώς δεν ήταν πιά παντρεμένες.

Για κάποιο διάστημα, ο Γοδεφρείδος ήταν γνωστός ως παλατινός της Λοθαριγγίας. Το αξίωμα το κατείχε από το 911 έως το 915 από τον Ρέγκιναρ Α΄ των Ρεγκιναριδών και στη συνέχεια από τον Βίγκερικ των Αρντέν. Δεδομένου ότι ο Βίγκερικ απεβίωσε πριν από το 922, και ο Κάρολος Γ΄ ανατράπηκε το 923, υπάρχει ένα σύντομο χρονικό διάστημα στο οποίο ο Γοδεφρείδος θα μπορούσε να χρησιμοποιηθεί ως αντιπρόσωπος του πεθερού του στη Λοθσριγγία.

Αλλά δεδομένου ότι ο Γοδεφρείδος ήταν επίσης ανιψιός του Ερρίκου Α ́, εξαδέλφου του Όθωνα Α ́, και αδελφός του -στενού συμβούλου τού Όθωνα Α΄ και αργότερα καγκελάριου- Βίγκφρηντ, είναι επίσης πιθανό ότι αυτό το αξίωμα τού ανατέθηκε λόγω αυτών, μετά το 923, παρά λόγω της απομακρυσμένης σχέσης του με τον Κάρολο Γ΄. Το γεγονός ότι ο γιος του Γοδεφρείδος Α΄ ήταν ο ίδιος δούκας της Κάτω Λοθαριγγίας το 959, και αρχικά ήταν αναπληρωτής του Μπρούνο αρχιεπισκόπου της Κολωνίας, αδελφού του Όθωνα Α΄ και διάδοχου του Βίγκφρηντ και στις δύο θέσεις, υποδηλώνει ότι οι σχέσεις του με τη Σαξονία ήταν πιο σημαντικές από εκείνες με τη Δυτική Φραγκία.

## Οικογένεια
Τα παιδιά του Γοδεφρείδου και της Ερμεντρούδης, ήταν:
* Γοδεφρείδος Α΄ (925/935 - καλοκαίρι του 964 στη Ρώμη), ήταν κόμης του Αινώ, δούκας της Κάτω Λοθαριγγίας το 959-964.
* Γκέρμπεργκα (925/935, δ. πριν τις 24 Μαΐου 996), παντρεύτηκε τον Μέγκινγκοζ κόμη του Χέλρε.
* Γεράρδος Β΄ (γενν. 925/935) το 963 ήταν κόμης του Μετς, ηγούμενος του αβαείου του Ρεμίρεμοντ.
* Γεμπερχάρντ, β. 925/935
* Άνταλαρντ.

## Αναφορές

Κατηγορία:Οίκος των Γεραρδιδών
Άστρο του Θανάτου

Το **Άστρο του Θανάτου** είναι πλασματικός διαστημικός σταθμός και υπερόπλο που εμφανίζεται στο franchise *[[Star Wars]]*. Δημιουργήθηκε από τη Γαλαξιακή Αυτοκρατορία και είναι ικανό να καταστρέψει ολόκληρους πλανήτες. Εμφανίστηκε για πρώτη φορά στην ταινία *[[Ο Πόλεμος των Άστρων (ταινία)|Ο Πόλεμος των Άστρων]]* (1977), όπου είναι κύριο κομμάτι της πλοκής και καταστρέφεται από την Επαναστατική Συμμαχία, με την πρίκουελ ταινία *[[Rogue One: A Star Wars Story|Rogue One]]* (2016) και την τηλεοπτική σειρά *[[Andor (τηλεοπτική σειρά)|Andor]]* (2022-2025) να εξερευνούν τη δημιουργία του. Ένα δεύτερο Άστρο του Θανάτου βρίσκεται υπό κατασκευή στην ταινία *[[Ο Πόλεμος των Άστρων: Επεισόδιο VI - Η Επιστροφή των Τζεντάι|Η Επιστροφή των Τζεντάι]]* (1983) και επίσης καταστρέφεται από τους επαναστάτες.

Από την πρώτη του εμφάνιση, το Άστρο του Θανάτου έχει γίνει ένα ευρέως αναγνωρίσιμο στοιχείο του *Star Wars*. Έχει υπάρξει πηγή έμπνευσης πολλών παρομοίων υπερόπλων στη μυθοπλασία αλλά και σε άλλα έργα τα οποία περιλαμβάνονται στο franchise. Στην ταινία *[[Star Wars: Η Δύναμη Ξυπνάει|Η Δύναμη Ξυπνάει]]* (2015) εμφανίζεται η Βάση Starkiller, ένας πλανήτης που μετατρέπεται από το Πρώτο Τάγμα σε ένα υπερόπλο παρόμοιο με το Άστρο του Θανάτου. Αν και πιο μεγάλη και τεχνολογικά προηγμένη από το Άστρο, η βάση καταστρέφεται από την Αντίσταση. 

## Παραπομπές


Κατηγορία:Star Wars
ZU-23-2

Το **ZU-23-2** (ρωσικά: ЗУ-23-2, από το *Zenitnaya Ustanovka* – Αντιαεροπορική Εγκατάσταση) είναι σοβιετικής κατασκευής ρυμουλκούμενο αντιαεροπορικό πυροβόλο διαμετρήματος 23 χιλιοστών με δύο κάννες. Αναπτύχθηκε στα τέλη της δεκαετίας του 1950 και τέθηκε σε υπηρεσία το 1960. Το όπλο σχεδιάστηκε για την αντιμετώπιση στόχων χαμηλού ύψους, όπως ελικόπτερα και αεροσκάφη, αλλά και για χρήση κατά ελαφρά θωρακισμένων οχημάτων και προσωπικού.

## Ιστορικό ανάπτυξης
Η ανάπτυξη του ZU-23-2 ξεκίνησε από το Σοβιετικό Γραφείο Σχεδίασης KBP. Αρχικά παρουσιάστηκαν δύο πρωτότυπα: το μονοκάναλο ZU-1 και το δικανάλο ZU-14. Το δεύτερο επιλέχθηκε για μαζική παραγωγή και, μετά από τροποποιήσεις, εισήλθε σε υπηρεσία ως ZU-23-2. Μέχρι τη διάλυση της Σοβιετικής Ένωσης, παρήχθησαν περίπου 140.000 μονάδες 

## Τεχνικά χαρακτηριστικά

* Διαμέτρημα: 23×152 mm
* Αριθμός καννών: 2
* Μήκος όπλου: 4,57 m
* Μήκος κάννης: 2,008 m
* Βάρος: 950 kg
* Πλήρωμα: 2 άτομα (σκοπευτής και διοικητής)
* Ρυθμός βολής: 2.000 βολές/λεπτό (θεωρητικός), 400 βολές/λεπτό (πρακτικός ανά κάννη)
* Αποτελεσματικό βεληνεκές: 2,5 km
* Ανύψωση: από −10° έως +90°
* Περιστροφή: 360°
* Σύστημα τροφοδοσίας: δύο ταινίες των 50 φυσιγγίων

Το ZU-23-2 μπορεί να προετοιμαστεί για βολή μέσα σε 30 δευτερόλεπτα και, σε περίπτωση ανάγκης, μπορεί να βάλει ακόμη και από την πορεία. Η σκόπευση γίνεται χειροκίνητα, με τη βοήθεια του οπτικού σκοπευτικού ZAP-23 και του τηλεσκοπίου T-3 για στόχους εδάφους 

## Παραλλαγές και αναβαθμίσεις
Το ZU-23-2 έχει παραχθεί υπό άδεια σε πολλές χώρες, όπως η Βουλγαρία, η Πολωνία, η Αίγυπτος και η Κίνα. Έχουν αναπτυχθεί πολυάριθμες παραλλαγές, συμπεριλαμβανομένων αυτοκινούμενων εκδόσεων και εκδόσεων με ηλεκτρονικά σκοπευτικά και τηλεχειρισμό. Το όπλο αποτέλεσε τη βάση για την ανάπτυξη του αυτοκινούμενου αντιαεροπορικού συστήματος ZSU-23-4 "Shilka".

## Επιχειρησιακή χρήση
Το ZU-23-2 έχει χρησιμοποιηθεί ευρέως σε πολέμους και συγκρούσεις από τη δεκαετία του 1960 έως σήμερα, συμπεριλαμβανομένων των πολέμων στο Αφγανιστάν, στο Ιράκ, στη Συρία και στην Ουκρανία. Παρά την ηλικία του, παραμένει σε χρήση λόγω της αξιοπιστίας, της ευκολίας μεταφοράς και της αποτελεσματικότητάς του κατά στόχων χαμηλού ύψους και μη επανδρωμένων αεροσκαφών (drones)
Γκέρμπεργα της Λωρραίνης

Η **Γκέρμπεργκα** της Λωρραίνης, γαλλ.: *Gerberga de Lorraine* (π. 925 - 995) από τον Οίκο των Γεραρδιδών ήταν μία ευγενής, που έγινε σύζυγος του Μεγκίνγκοζ κόμη του Χέλρε γύρω στο 945.

Ήταν κόρη του Γοδεφρείδου, παλατινού κόμη της Λοθαριγγίας και της Ερμεντρούδης, πιθανότατα μεγαλύτερης κόρης του βασιλιά Καρόλου Γ΄ του Απλού της δυτικής Φραγκίας. Από την πλευρά τού πατέρα της ήταν εγγονή του Γεράρδου Α ́ κόμη του Μετς και της Όντας των Οθωνιδών, κόρης του Όθωνα Α ́ δούκα της Σαξονίας.

Ίδρυσε το αβαείο Φίλιχ, βορειοανατολικά της Βόννης μετά το τέλος τού μοναδικού γιου της. Αυτή και ο Μεγκίνγκοζ διαζεύχθηκαν μετά το τέλος τού γιου τους. Η Γκέρμπεργκα επέβλεπε την κατασκευή του μοναστηριού και ζούσε αφοσιωμένη σε προσευχής και νηστείες. Απεβίωσε το 995 και τάφηκε στο μοναστήρι. Ο Μεγκίνγκοζ απεβίωσε λίγο μετά, έπειτα από το 998.

## Οικογένεια
Με τον Μεγκίνγκοζ, είχε τα ακόλουθα παιδιά:
* Γκόντφρεϋ (απεβ. 977), σκοτώθηκε σε νεαρή ηλικία σε εκστρατεία εναντίον των Σλάβων.
* Ίρμτρουντ του Άβαλγκαου, παντρεύτηκε τον Χέρμπερτ των Κορραδιδών κόμη του Βέτεργκαου.
* Αδελαΐδα, ηγουμένη του αβαείου του Φίλιχ. Μετά το τέλος της το 1015, η ανιψιά της τη διαδέχθηκε ως ηγουμένη
* Αλβεράδα.
* Βερτάδα (απεβ. 1000), ηγουμένη σε αβαείο στην Κολωνία.

## Παραπομπές


Κατηγορία:Οίκος των Γεραρδιδών